Document ID: 32005D0615

ODLOČBA KOMISIJE
z dne 16. avgusta 2005
o spremembi Priloge XI k Direktivi Sveta 2003/85/ES glede nacionalnih laboratorijev v nekaterih državah članicah
(notificirano pod dokumentarno številko K(2005) 3121)
(Besedilo velja za EGP)
(2005/615/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbi 89/531/EGS in 91/665/EGS ter spreminja Direktivo 92/46/EGS (1) in zlasti člena 67(2) Direktive,
ob upoštevanju naslednjega:
(1)
Iz varnostnih razlogov je pomembno vzdrževati posodobljen seznam nacionalnih laboratorijev, pooblaščenih za ravnanje z živim virusom slinavke in parkljevke.
(2)
Pristojni danski, nemški in poljski organi so uradno obvestili Komisijo o spremembah v zvezi s svojim nacionalnim referenčnim laboratorijem za slinavko in parkljevko.
(3)
Pristojni slovaški organi so uradno obvestili Komisijo o sporazumih, sklenjenih skladno s členom 68(2) Direktive.
(4)
Zaradi jasnosti se zdi primerno uvrstiti države članice na seznam glede na oznako države ISO.
(5)
Zato je treba takoj prilagoditi seznam nacionalnih laboratorijev, pooblaščenih za ravnanje z živim virusom slinavke in prakljevke ter spremeniti del A Priloge XI k Direktivi 2003/85/ES.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Seznam nacionalnih laboratorijev, pooblaščenih za ravnanje z živim virusom slinavke in parkljevke, v delu A Priloge XI k Direktivi 2003/85/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 16. avgusta 2005

Labels: 7
18
6